Сяргей Уладзіміравіч Пятроўскі

Сяргей Уладзіміравіч Пятроўскі (, Ратамка, Мінскі раён — ) — беларускі кінааператар. Заслужаны дзеяч мастацтваў Беларусі (1981).

 Біяграфія 
Скончыў Усесаюзны інстытут кінематаграфіі (1965). У 1954—62 і з 1965 года працаваў на кінастудыі «Беларусьфільм». Здымаў мастацкія, навукова-папулярныя, дакументальныя фільмы, лірычныя замалёўкі аб прыродзе, кінастужкі пра дзеячаў мастацтва. Сярод работ: ігравыя фільмы — «Вайна пад стрэхамі», «Сыны ідуць у бой», «Белая зямля» (усе 1970), «Заўтра будзе позна» (1973, з В. Свобадай); дакументальныя — «Пра сонца, зямлю і хлеб надзённы» (1974), «Мы з Беларусі», «Ларыса Александроўская» (абодва 1975), «Добрая зямля», «Гарызонты дарог» (абодва 1977, у сааўт.), «Зямля мая — лёс мой» (1978, з А. Алаем), «Бацькоўскае поле» (1979), «Пяць гадоў і ўсё жыццё» (1980, у сааўт.), «Дзядзька Якуб» (1981), серыял «У вайны не жаночы твар» (1981—85, з Ю. Ялховым), «Вяртанне ў першы снег», «Васіль Быкаў. Узыходжанне» (абодва 1985, апошні з Ю. Ялховым).

 Літаратура 


Катэгорыя:Нарадзіліся ў Мінскім раёне
Катэгорыя:Кінааператары Беларусі
Катэгорыя:Заслужаныя дзеячы мастацтваў Беларускай ССР